LidanRubinov/Halacha-QA huggingface dataset:
שאלה: התחזקות: לכבוד הרב רציתי לבקש את עזרתכם בעצה מה לעשות אם חבר בגיל 14 שהתחזק ברוך השם ועכשיו שהוא התבגר הוא קצת ירד את האמת אני מאוד אוהב אותו ורוצה רק בטובתו ואני רוצה לחזק אותו מעלה מעלה ואין מישהו שיכול לעשות זאת כמובן לתפוס אותו חזק אישית ולהחזיר אותו לעניניים הבעיה שרק בחופשים אנחנו נפגשים הרבה בשנה קצת פחות ועוד בעיה זה היברה שהוא נמצא בא משפיעה עליו לרעה כמובן הוא תופס את עצמו כמו למשל שהוא נרשם לקבוצה שגילה שהיא גם עובדת בשבת ןיצא הוא שומר שבת אבל הוא יכול לרדת לאט לאט ומזה אני פוחד שהוא יתקלקל אבל אם אני יהיה איתו כל הרבה הוא יתחזק כמו אם אני ישן אצלוו בבית נקום לשחרית אבל אם הוא ישן עם חברים אחרים מי יודע מה יהיה אני מנסה לפעמים דרך הטלפון שולח הודעות אבל בכל זאת הוא צריך משהו צמוד קצת ואני מאוד רוצה לעזור ולחזק אותו ופעם הוא היה קם לתפילות לבד היה מחזק את אחיו הקטן ועכשיו בחופש ועכשיו והוא קם מאוחר והוא הולך לתפילות של בית כנסת אחר שהתפילה שם לא בנוסח שקבעו חזל אלא תפילה שונה בשפה שונה ואבא שלו מחייב אותו ללכת לשם כי אבא שלו נולד עם הנוסח הזה ולא משנה אבל בנו הווא כבר בדור חדש ועוד דבר אחד שאני מאוד מפחד ממנו מאוד מאוד שאני חושד בזה ואני לא רוצה לדעת שזה נכון אני מבקש כבר עכשיו סליחה על השאלה אבל אני חושד שהוא מתחיל גם לפגום בברית וזה כי הוא ילד עוד נער והוא יכול להתפתות מלשון פיתוי לכל העסק הזה עם היצר הרע ואני רוצה לעצור אותו כבר עכשיו סליחה אם זה היה ארוך רק רציתי שתכירו את הבן אדם כדי ש.בינו איך לעזור לו אוקי אז השאלות שלי הן: 1. בראש ובראשונה מה לעשות אם החשד שלי אני יכלו לבדוק אם זה באמת נכון ואני מאמין שהוא מאוד ירצה בלב שלו הפנימי שהוא יעזוב את זה ולדעת שכן ואז לעשות איתו חברותא קרוב לנושא ולרמוז לו בצורה שיבין אבל שאני לא יחשוד ואם הוא יגיד לי בסופו של דבר שנוא עושה זאת וירצה שאני יעזור אז כן ואם לא אז אני ימשיך לרמוז לו ומשם הוא ימשיך לבד רק שהוא לא ידע מזה הוא פשוט לשאול אותו אבל בזהירות ובהדרגה וכמובן איך לעשות זאת בעזרת מה באיזה חומרים כי אני לא מכיר דברים כי אולי יש ספרים במיוחד לזה אני אשמח לשמןע עליהם כל דבר שיעזור לו חהוציא אותו משם 2. השניה זה איך לחזק אותו באיזה צורה באיזה כוח, רמה, מהירות באיזה דרך אם יש לכם גם בזה מאמרים לקריאה או ספרי חיזוק שהינכם מכירים למשל אני פעם אחת הצלחתי ללמוד איתו את ההתחלה של פרק ראשון במסילת ישרים והוא שאל קצת שאלות ומאוד שמחתי שהוא התעניין משהו קל להבנה לא מכביד משפטים ככה מידי יום אני יכול לשלוח לו ב סמס או סיפורי נפלאות או כל דבר וכמובן לימודי הלכות ואני אומר גם שאני נמצא איתו מידי םעם הימי חמישי בערב עד מוצאי שבת אפילו תוכנית קטנה לעשות איתו לחזק אותו הוא גם לפעמים מצטער המעשיו הוא אומר לי ושטני התקלקלתי ואני לא יודע איך לעזור לא אשמח מאוד אם תעזרו לי להחזיר אותו למוטב לאיתנו הראשון וה יהיה בעזרכם ונורא נורא חשוב אני מבקש ממכם כל חיזוק קטן שיעור תורה דברי חיזוק כל יום מאוד אשמח לכם מראש
תשובה: יפה מאוד שאתה דואג לחבר שלך, אך אני מציע שלא תתפוס עליו יותר מדיי פטרונות כי זה עלול דווקא להרחיקו. אל תעיק עליו! הטוב ביותר שתמליץ לו על שעיור יומי או שבועי ותצליח לשכנע אותו להגיע באופן קבוע. ברגע שיקבע עיתים לתורה אי"ה גם כל השאר יסתדר.
שאלה: לק: קודם כל על הכול. אני יודעת שאסור להשים לק בצבעים העצבעות, ולק שקוף מותר, למה?, מה ההבדל? (לא אכפת לי להשים לק שקוף אבל אני סתם שואלת מסקרנות) שאלה שניה, האם מותר להשים אבנים או מדבקות מיוחדות לציפורניים על לק שקוף? עוד הפעם.
תשובה: אין איסור לאישה לשים לק. העיקר זה אם זה לק צעקני וזה מושך מאוד את העין- אז לא כדאי לשים לק זה, ואם זה לא מושך מאוד את העין ואת נהנת לשים - מותר. הוא הדין לגבי האבנים או המדבקות על הלק השקוף, שאם זה לא מושך כל כך את העין- מותר. השאלה למה את שמה לק זה? מאיזה מקום זה נובע בנפש. אם את שמה את זה כי זה משמח אותך -זה משהו אחד, ואם את שמה את זה כדי שיראו כמה את יפה, ואיזה ציפורניים יפות יש לך- זה משהו אחר. מצרף לך 2 תשובות של רבנים אחרים באתר בענין הלק.
שאלה: גיור הוולד: הרב שרלו! שמי אסף הנני נמצא בתוך מערכת יחסים די מסובכת. אשתי גוייה (נישאין אזרחיים) אשר איננה רוצה לעבור את תהליך הגיור. אנו רוצים להביא ילד לעולם,אך הגענו להסכמה לאחר מספר שנים של דיונים ביננו. אשר הדרך בה נוכל לחיות יחד ולהגיע לעומק השווה יהיה אך ורק אם אשתי תשאר במסגרת היותה גוייה אזי נוכל להביא ילד לעולם ולהביאו לכדי גיור. אורח חייו יתנהל על פי מסורת יהודית,גן ביה"ס וכו. שאלתי,מתי ניתן לבצע גיור לוולד? מהו התהליך? מה מצריך מאיתנו,ההורים? האם מבחינה הלכתית הוולד יהיה יהודי לכל דבר. יודע אני שזה לא אותו דבר.אך חושבני שזו הדרך היחידה. בכבוד רב אסף
תשובה: נושא זה הוא ארוך וסבוך, ואכתוב את ראשי הפרקים בלבד, ואם תרצה להרחיב - אנא שוב: א. מבחינה הלכתית, לאור הסוגיה בכתובות יא ע"א, אפשר לגייר ילד קטן ולהכניסו לעם ישראל, על בסיס ההנחה כי זו זכות גדולה להיות יהודי ו"זכין לאדם שלא בפניו". ב. זכות זו נתבארה במשך הדורות כזכות של אדם להיות יהודי ולקיים מצוות, ואילו בשעה שהוא מגויר לתוך מקום שלא יקיים מצוות - יש לדון האם זו זכות, או שלהפך - מכניסים אותו לחובות שהוא לא יכול לקיים! ג. תהליך הגיור במצב זה יכול להתרחש כבר בברית עצמה (אם הוא בן) והברית הופכת גם לתהליך הגיור. אם זו בת, זה נעשה מאוחר יותר. ד. אולם יש גם שאלה של מדיניות בתי הדין. חלק מבתי הדיון לגיור אינם מוכנים לגייר גר קטן, מסיבות שונות, וזה מהווה את אחד הנושאים המרכזיים הנתונים במחלוקת בין רבנים בזמן הזה. מה אני מציע לעשות? לפנות להנהלת בתי הדין לגיור, ולדון איתם בנושא זה:
שאלה: אחוזת דניאל נתיבות: הבנתי שההכשר באולם זה הרבנות נתיבות, מה רמת הכשרות שלה?
תשובה: מומלץ לפנו ישירות למשגיח ולשוחח עימו על ההכשר במקום. שנה טובה www.kosharot.co.il
שאלה: מאין לנו הזכות?: בס ד רציתי לדעת מהי דעתך בעניין: מאין לנו הזכות, להוסיף הלכות ופירושים מעבר לתורה שבכתב? למה אנחנו חושבים שמגיע לנו הזכות להטיל ספק בדברי ה ולפרש את התורה כפי שנראה לנו? הרי אם הקב ה היה רוצה מעבר למה שציווה אותנו הוא היה עושה זאת בעצמו, לא כך? יהונתן
תשובה: אינני חושב שיש לנו זכות לעשות זאת. יש לנו חובה לעשות זאת. הקב"ה כתב בתורתו כי כאשר יהיה לנו ספק מהו הפירוש הנכון לתורה נקום ונעלה לבית הדין הגדול, ובית הדין הזה יורה לנו את הדבר הנכון שיש לעשותו. לא זו בלבד, אלא שהקב"ה הסמיך את בית הדין הזה לעשות תקנות וגזירות, וכך כתוב ברמב"ם בין השאר: " (ד) ויש לבית דין לעקור אף דברים אלו לפי שעה אף על פי שהוא קטן מן הראשונים שלא יהו גזרות אלו חמורין מדברי תורה עצמה שאפילו דברי תורה יש לכל בית דין לעקרו הוראת שעה כיצד בית דין שראו לחזק הדת ולעשות סייג כדי שלא יעברו העם על דברי תורה מכין ועונשין שלא כדין אבל אין קובעין הדבר לדורות ואומרים שהלכה כך הוא וכן אם ראו לפי שעה לבטל מצות עשה או לעבור על מצות לא תעשה כדי להחזיר רבים לדת או להציל רבים מישראל מלהכשל בדברים אחרים עושין לפי מה שצריכה השעה כשם שהרופא חותך ידו או רגלו של זה כדי שיחיה כולו כך בית דין מורים בזמן מן הזמנים לעבור על קצת מצות לפי שעה כדי שיתקיימו כולם כדרך שאמרו חכמים הראשונים חלל עליו שבת אחת כדי שישמור שבתות הרבה: (ה) בית דין שנראה להן לגזור גזירה או לתקן תקנה או להנהיג מנהג צריכין להתיישב בדבר ולידע תחלה אם רוב הצבור יכולין לעמוד בהן או אם אין יכולין לעמוד ולעולם אין גוזרין גזירה על הצבור אלא אם כן רוב הצבור יכולין לעמוד בה".
שאלה: טיול מעורב: לרב. אנו קבוצה של משפחות ורווקים ות אשר נמצאות כחלק מגרעין קהילתי (דתי) בעיר. ישנן מספר שאלות שהתעוררו בינינו ונשמח לקבל תשובה. 1. האם ניתן להתיר טיול מעורב של המשפחות הרווקים ות, בהנחה ששומרים על כללי צניעות, כגון לבוש צנוע, שחיה נפרדת וכד.? (הטיול מהווה טיול גיבוש, על מנת לפעול באוכלוסיות נחלשות כגרעין אחד יציב) 2. לגבי סידורי שינה - האם מותר לרווקים ות לישון בבית אחד (חדרים נפרדים כללי צניעות) כאשר ישנם גם משפחות נשואות בבית? 3. האם מותר לשיר זמירות סביב שולחן השבת יחד? (מספר גברים ומספר נשים וילדים) 4. לגבי מעיין קטן, האם מותר לשבת סביבו ולשכשך רגלים כקבוצה, או שגם שם צריכה להיות הפרדה.? 5. יש פירוש לגבי ראובן גד וחצי המנשה שלא נכנסו לארץ, כיון שהיו בני תמורה חצי ממזרים, האם הרב יכול להפנות אותי אל המקור? 6. מדוע יחס התורה שלילי אל הממזרים? והאם יש תיקון? מראש!!!
תשובה: בכל הנושאים האלה לא ניתן לתת תשובה אחת שהיא נכונה לכל מצב. הדבר תלוי מאוד במניעים, בנסיבות, באלטרנטיבות, ועל כן הדבר הנכון לעשות הוא להתייעץ עם רב המקום. מה שאני כותב הוא רק קווים עקרוניים לשאלה זו: א. במקום בו שומרים על הלכות צניעות אין איסור לעשות טיול קהילתי, וכך נוהגים במקומות רבים מאוד. כאשר מדובר במניע שנועד לצורך ענייני   זה בהחלט שיקול נוסף לקיומו של טיול זה. ב. לגבי שינה בבית: הדבר הזה מתחולל בכל בית מלון. מאידך גיסא, יש מצבים שזה ממה לא צנוע. על כן, צריך לבחון האם ניתן לעשות זאת בצניעות, בהליכה לשרותים בלילה ללא פגישה בלבוש לא צנוע וכדו    ואז הדבר מותר, ולהפך. ג. נושא הזמירות נתון במחלוקת בין רבנים. אנחנו נוהגים שהדבר מותר, וכך נוהג רוב מוחלט של העולם הרבני שאכלתי על שולחנו. ד. אין הבדל בין מעין קטן, בין שביל, בין מעין גדול, כביש, או כל דבר אחר. ההלכה לא עוסקת בכך, אלא בשאלה האם זה אירוע צנוע אם לאוו. אפשר לעשות את הכל באופן צנוע, ואפשר ללכת על כביש בצורה לא צנועה. החובה המוטלת על המשתתפים היא לנהוג באופן צנוע. ה. לא מכיר את הפירוש הזה. ו. אנחנו לא יודעים מפני מה היחס לממזרים הוא שלילי. סביר להניח שזה גם גורם הרתעה, גם פגם נשמתי של הולדה שלא בקדושה, ועוד עניינים אחרים. מה שאנחנו יודעים הוא שזה מה שהקב"ה ציווה, ואנחנו מקיימים אותו, וגם מנסים להבין כמידת יכולתנו חלקים מיסודות איסור זה. לגבי תיקון: האדם הממזר אינו יכול לתקן את עצמו, אולם יש בהלכה מצבים בהם הוא יכול לתקן את הדורות הבאים.
שאלה: מותר לשים חגורת עור בלוויה?: רציתי לדעת אם מותר לשים חגורת עור בלוויה.
תשובה: למה לא?
שאלה: תפילת 18: כמה שאלות לרשותך בבקשה. א. מה יותר חשוב תפילת הלחש או חזרת הש"ץ? ב. מה הרבנים אומרים על תפילה מקוצרת במניין? ז"א רק 3 ברכות ראשונות בקול, והשאר בלחש. - ואיפה כאן מסתדר ברכת כוהנים? ג.אם אפשר מקורות לדברים.
תשובה: א. אינני יודע לענות על השאלה מה יותר חשוב. זה חשוב וזה חשוב. השאלה היא באיזה הקשר של המילה "חשוב" מדובר. אם תסביר טוב יותר את השאלה אולי אוכל לענות. ב. אין כל ספק שיש עדיפות לתפילה מלאה ולא למה שקרוי "א הויכע קדושה". אולם, יש מצבים שבהם האלטרנטיבה היא לא להתפלל במניין בכלל, ולמצבים האלה נועדה התפילה הזו. על כן, אם יש מצב כזה - מתפללים "קצר", אך לא כך קובעים תפילה קבועה. מעט מקורות תוכל לראות ב: דברי חמודות לרא"ש לברכות ד, אותיות טו, יז, עד  ערוך השולחן קכד, ז.
שאלה: דם לאחר תשמיש: הרב, אני ואשתי נשואים כחצי שנה. אתמול לאחר תשמיש המיטה גילינו דם על הסדין. בגלל שזה היה יום הטבילה וגם בגלל שאשתי לוקחת גלולות באופן סדיר ואינה שכחה לקחת אותו היום אנו יכולים להגיד בוודאות כי זה אינו דם וסת. מיד לאחר שראינו את הדם אשתי עשתה בדיקה וראינו כתם בצבע אבל לא היה דם ממש. חיכינו למחרת וראינו כי גם ביום לאחרי לא ראינו שום דם. חשוב לציין כי בליל הכלולות לפני כחצי שנה לא ראינו דם ובכל זאת פרשנו אחד מהשניה כהלכה. שאלתנו היא מה עלינו לעשות? האם אנחנו אסורים? יניב.
תשובה: וברכת ד  א. טוב עשיתם מיד לאחר החתונה. ב. לגבי מה שראיתם אתמול, יש לגשת לבודקת טהרה, או רופאה לבדוק האם יש שם פצע או שריטה, וכן האם לאשתך יש כאבים באותו מקום. אם אין פצע או שריטה, חלים דיני טומאה וטהרה. כתיבה וחתימה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם צריך לעשות איך שהליבי מכוון?: אני מרגישה שאני צריכה דחוף עצמאות וחיים משלי, כי אני עכשיו בת 18 והלב שלי מרגיש שזה הזמן להמשיך את החיים בעצמי, פשוט ממש קשה לי עם המשפחה ובזמן האחרון ממש לא טוב לי כי השנה עברנו לחו ל ואני ממש רוצה לחזור לארץ, רק שעכשיו ב"ה הפכתי להיות בחורה יותר גדולה והלב שלי אומר שעלי לחפש דרכים כדי להפוך להיות עצמאית, וב"ה אני חוזרת לישראל לשירות לאומי, ויש בחור שאני מכירה אותו כשהייתי קטנה כי ההורים שלו הם חברים ממש טובים של ההורים שלי והוא יותר גדול ממני בחצי שנה ואני ממש מחבבת אותו כי הוא שיחק איתי כשהיינו קטנים ולפני שעברתי לאמריקה דיברתי איתו והיה רב אחד שאמר שאני כבר מספיק גדולה ואני יכולה לצאת לחיים חדשים ולהקים משפחה ואני מרגישה שהלב אומר שהבחור שאני מכירה ממש מתאים לי כי אני מכירה אותו מצויין וגם האחיות שלו חברות שלי והוהרים שלו מאוד מחבבים אותי, ובנוסף לכך אני צריכה להשלים בגרויות ולא למדתי חשבון מלא זמן ואני חייבת לפחות שנתיים ללמוד את הכל, אבל השנה אני לא אוכל להשלים, והחלטתי שאני נשארת בארץ עוד שנה כדי להשלים הכל ולילמוד מקצוע, אבל הבעיה היא בעיה כספית כי ההורים שלי משלמים לחברה שלי שאני הולכת לגור אצלה שנה וגם אני חייבת למצוא לי מקום ולשכור לי דירה אבל אני לא מסוגלת להגיד להורים שלי את כל התכניות שלי כי הם חושבים שאני לא מסוגלת והם מכריחים אותי להיות איתם והלב שלי מרגיש שהם כל הזמן מזלזלים בי. ולכן אני בינתיים חייבת להסתיר את כל התכניות שלי. האם מותר לי לקחת לעצמי אחראיות איך שהלב שלי מריגש? ואם כן, איך? והאם אני כבר יכולה להתחתן מוןקדם?
תשובה: אחלק את תשובתי לסיפור הרגיש שלך לשני חלקים: אם השפה היא האם מותר לך או אסור לך   באופן חד משמעי ההלכה מתירה לך לחיות בצורה שאת רוצה לחיות בה, להיות עצמאית, ולקבל את ההחלטות שלך בעצמך. זו המשמעות של הבגרות שאת נמצאת בה כעת, וזה הדבר שמותר לך לעשותו. אם השפה היא האם כדאי לך או לא   זו שאלה יותר מורכבת. היא לא פשוטה גם בכך שאת רוצה לפעול נגד הרצון של הורייך, ועלולה להיכנס למבוך משפחתי  היא לא פשוטה גם בכך שאת רוצה להתחתן, ואת לא יודעת עדיין מה המשמעויות של להיות נשואה. מה כדאי לעשות? כדאי להתחיל לתהליך עם ההורים שלך. לדבר איתם על מה הם רואים מול העיניים  מה את רואה מול העיניים  איך אפשר להתקרב האחד לשני  וכדו. עדיף שזה ייקח מעט יותר זמן, אולם תרוויחי המשך חיים עצמאיים אך ב ולא בנתק ובמריבה עם המשפחה, ויכולת להיות כה עצמאית ובוטחת עד שגם מסוגלת לוותר מעט. האם זה נראה לך?
שאלה: כשרות דגים: דגים מ קבוצת בלדי בהכשר הרבנות וחוג חתם סופר פתח תקוה - זה כשרות ראויה?
שאלה: טיפול אצל אדם לא דתי: הרב האם מותר ללכת לקואצ ר או למטפל ב-NLP כשלא ידוע לי אם האדם מאמין או מה ההשקפה שלו?(בסירטונים באנטרנט הוא בלי כיפה אז אני מניח שהוא חילוני)
תשובה: לדעתי בכל סוג טיפול שהמטפל עוסק ברגשות ובמחשבות של המטופל, עדיף שיהיה מאותו מין ומאותה השקפה (גבר עם גבר ואישה עם אישה. דתי עם דתי, חרדי עם חרדי.)
שאלה: זה לא הוגן כלפי הצדיקים שדוקא הם צריכים להיות המנהיגים: זה נשמע כזה מדכא ולא פייר שהקב"ה בוחר דווקא בענווים להיות מנהיגים, הרי הם לא רוצים להנהיג ויוצא כאילו הם נענשים על זה שהם צדיקים. וגם אם המשיח יבוא בדור שכולו חייב -אז זה נשמע שהוא יהיה מסכן, הרי כולם בכל מקרה יוושעו והוא לכאורה יסבול מבדידות בהיותו מנהיג מפורסם - והרי כל רצונו להיות אדם פשוט כמו כולם.
תשובה: שאלה שאלה יפה וטובה. אתה צודק לגמרי, שהקב"ה מטיל על הצדיקים שליחות שהם אינן חפצים בה. אנחנו רואים זאת כבר אצל גדולי האומה, כמו משה רבינו ובנביאים שלא רצו ללכת לשליחות. אכן, אין להתפלא על כך, משום שתכלית החיים שלנו בעולם הזה היא לממש את הייעוד של עם ישראל, גם אם זה לא נוח לנו או לא טוב לנו. אצל כל אחד זה מתבטא בצורה אחרת, אבל זה נכון גם לאנשים רגילים וגם לגדולי הדור. חזק ואמץ טוביה tsbias1 gmail.com
שאלה: שבת חתן: כבוד הרב תבורך ברכות גדולות- אמן בע"ה בני ינשא- בתאריך 8 9 2013 ד תשרי- מתי החתן עולה לתורה? (כמנהג הספרדים) ב ו שומירה
תשובה: וברכת ד  מזל טוב לנישואי הבן, יהי רצון שהזווג יעלה יפה לנחת כל בני המשפחה. למנהג הספרדים יעלה בי  תשרי, יום הכיפור. למרות שאין שבע ברכות אבל עלייה לתורה אפשר לעשות, ואז גם יקראו ואדוני זקן. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: חוב: האם חובה לסלוח לאדם שהשאיל כסף מחברו ללא מטרת רווח והכסף ניתן למטרה שלא יזרק מביתו אך מתברר כי אדם זה לא אמין ולא מחזיר את כל הכסף ששאל האם לסלוח בימים נוראים לאדם זה או שסנסיבות אלו ניתן לא לסלוח עד שיחזיר חובו.
תשובה: כדי שאדם יזכה למחילה עליו לעשות תשובה. התשובה כוללת ווידוי, פיצוי וריצוי. ווידוי - צער וחרטה על מה שקרה, הבטחה ששוב לא יקרה. פצוי - השבת הנזקים שהוא גרם - ודאי שזה כולל השבת חוב. ריצוי - פיוס ובקשת סליחה ממי שנפגע. עד שהוא לא יעשה את הנדרש ממנו: ווידוי, פיצוי וריצוי, אין לך כל חובה לסלוח. כמובן יש לך אפשרות לרחם עליו, לפעול כלפיו בחסד ולהחליט שלמרות הכל אתה סולח לו. שנה טובה
שאלה: שידרוג טבעת נישואין: שאלתי בעניין טבעת נישואין. אינני אוהבת כלל את העיצוב של טבעת הנישואין שבה קודשתי בחופה, עד כדי כך שאינני עונדת אותה. ברצוני לשדרג את הטבעת ע י שינוי צורתה לפי טעמי. כלומר, להתיך את טבעת זו ומאותו הזהב שממנו קורצה- לצרוף טבעת נישואין לפי טעמי. האם אני יכולה לבצע את תהליך זה? ואם כן, האם אפשר גם לשבץ בה אבני חן? לירון.
תשובה: וברכת ד  אפשר אין כל בעיה בשינוי הטבעת. כתיבה וחתימה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גט לחומרא: הרב אני גרושה כבר שנה וחצי לאחר הגירושין הייתי עם בעלי וקיימנו יחסים מספר פעמים אומנם תחת השפעת אלכוהול אבל כששאלתי פוסק גדול הוא פסק שאקבל שוב גט לחומרא.ולי יש שאלה במהלך כל התקופה של השנה האחרונה הייתי בקשר עם גבר וקיימנו יחסים וכיום יש לנו בת,ועדיין לא קיבלתי את הגט לחומרא והבנתי שיש לי בעייה להיתחתן עם החבר שלי כי זה נקרא שהוא היה עם אשת איש ונאסרתי עליו.מה נכון?וכמה נכון?האם יש הקלות בנידון? אשמח לקבל מידע מפורט
תשובה: וברכת ד  השאלות הללו מורכבות מאד, ואין טעם לדון בהם באתרי אינטרנט ולא שאלת רב מקומית, יש כאן חששות וספקות, ויש לחקור ולברר את כל המציאות, ועל כן עליך לגשת לבית הדין באזור מגורייך ולדון בשאלה זו, יתכן שיצטרכו לעשות בירור מציאותי או הלכתי, שהוא בסמכות בית הדין בלבד. כתיבה וחתימה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סנדק: יש לנו 2 בנים בני 13 ו- 15 ומצפים לבן נוסף בקרוב, הבן הבכור מעוניין להיות הסנדק לרך הנולד. האם לפי ההלכה הדבר מותר?
תשובה: ראשית, שיהיה בשעה טובה. אם השאלה היא האם מותר - מותר. האם זה מקובל - לא. בדרך כלל, הסנדק הוא מישהו מבוגר יותר, שרואים בו כבר מודל לחיים, ורוצים שהילד יתברך ממנו. אולם כאמור זה לא אסור.
שאלה: הסבר: מה הפרוש בבקשה ל "המשתף שם שמים ודבר אחר נעקר מן העולם".?
תשובה: וברכת ד  המשתף ואומר שיש קב"ה ועוד כח בעולם, הרי זה נעקר מהעולם כיוון שהוא כופר בכך שרק הקב"ה בורא ומנהיג את העולם. כתיבה וחתימה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת 18: בהמשך לשאלתי: הכוונה "למה יותר חשוב" היא שאם יש מצב שאפשר להתפלל או תפילת יחיד או חזרת הש"ץ (מבלי להתפלל 3 ראשונות בקול.) - מה יותר כדאי שיתפללו? האם כדאי שכולם יתפללו לבד, או שמא שכולם יתפללו ביחד ויענו "אמן".!
תשובה: אם השאלה היא האם לקיים תפילת ציבור או שכל אחד יתפלל ביחיד - אין כל ספק שקיום התפילה הציבורית קודם.
שאלה: סדר עשיית תשובה: רציתי לדעת אם אפשר להפנות את שאלתי לרב הגאון שמואל אליהו שליט"א. ראיתי מספר שלבים לעשיית תשובה על פי הרמב"ם: 1.חרטה. 2.וידוי. 3.קבלה לעתיד. הבנתי שסדר הוא לא בטוח הנכון ושאולי צריך לעשות קודם: ווידוי ואז חרטה ולאחר מכן רק קבלה לעתיד. רציתי לדעת גם אם יש סדר מסווים לפי רבנו ה"בן איש חי"(ראיתי שכבוד הרב שולט בהילכותיו). ולא ארצה להאריך מידי בנושא מכבוד תורתו ולהפריע לאחרים לקבל את תשובתם, בברכת נתן,
תשובה: הרב אליהו שליט"א לא משי כאן. דני ארגמן
שאלה: יום כיפור: בשל חוסר במזון ( אי אכילה) בצום,יש לי בחילות והקאות. לאחר התייעצות עם שני רופאים (גסטרו ורופא משפחה), נאמר לי שאני חייבת לאכול ולשתות כל כמה זמן אחרת אגיע למצב של התייבשות והגעה לביה"ח. כל הכדורים שניסיתי לא עוזרים, גם כדור נגד בחילות לא עוזר אלא רק מפחית את הבעיה. מה עלי לעשות ביום כיפור?
תשובה: האם את יכולה להתחיל לצום, וכשאת חשה ברע לאכול פחות מכשיעור, ואם זה לא מספיק - לאכול ולשתות מלא?
שאלה: קמח לפסטה (קמח9 של שטיבל): הכנתי פסטה עם קמח 9 של שטיבל וכשסימתי נזכרתי שלא בררתי אותו. זהו קמח גס במיוחד וממש ניתן לראות את הגרגרים. האם אני יכול פשוט לברור ביד (כמו אורז)את הקמח שנשאר?
תשובה: כן
שאלה: לימוד בשבת: האם מותר ללמוד בשבת למבחן שאינו ביום ראשון? יש לי מבחן לקבלת רישיון בעתיד הרחוק וברצוני לדעת האם אני יכולה ללמוד ( קריאה בלבד כמובן) בשבתות?
תשובה: אני מחמיר בנושאים אלה, לאור הכתוב כאן: אני חושב שאסור להתכונן לשום סוג של מבחן ביום השבת.
שאלה: יש קריאת שמע שעל המיטה מקוצרת?: אני התחלתי לקרוא לפני איזה שבוע בערך היתי קורא אתזה גם פעם אבל אז הפסקתי בגלל שזה ארוך מידי וזה בעיה כי קשה לי לבטא את המילים וגם ההורים שלי כל פעם בודקים עם אני ער או ישן אז זה גם בעיה וכשהם רואים שאני קורא אתזה הם חושבים אני ישתגע מזה או משהו יש קריאת שמע שעל המיטה מקוצרת?
תשובה: וברכת ד  תגיד בבקשה קריאת שמע, המפיל והמלאך הגואל. שאר הפרקים כשתוכל תגיד. שבוע טוב ושנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כוסס ציפורניים בשבת: לכבוד הרב, יש לי התמכרות לכסיסת ציפורניים. ירשתי את זה מאמי. אני מנסה הכל כדי להפסיק, ניסיתי נוזל בשם מרה, ניסיתי פסיכולוג, ואפילו קצת היפנוזה (מטעם קופת חולים). עד כה (מעל שלושים שנה) ללא הועיל. לצערי בדרך כלל בזמן שאני כוסס אני לא מודע, אלא כמה שניות לאחר מכן, וגם אז זה לא מונע את הכסיסה הבאה. וזו שלאחריה. רציתי לשאול את הרב - א. אולי הרב מכיר פתרון להתמכרות זו? ב. האם כסיסה מעין זו בשבת היא איסור לאו, איסור שוגג, איסור מתעסק, או מה? ג. האם בימינו יש לחשוש לנושא של יולדת שעוברת מעל ציפורן (לא שאני מפזר ציפורניים, אבל זה יכול לקרות פעם בכמה זמן ללא מודע) ד. האם כסיסת ציפורניים מחייבת נטילה כמו שירותים, על מנת להמשיך לעסוק בדברי תורה?
תשובה: א. לצערי אני לא יכול לעזור בנושאים אלה. זה לא בתחום הכשרתי. ב. הכסיסה לעצמה אסורה מדרבנן, שכן היא בפה, והיא לא חיתוך מדויק וכדו. אולם, אפשר שההלכה תגדיר אותך כאנוס במקרה הזה. ג. אל תעסיק את עצמך בנושא היולדת, אלא בניסיונות שלך לחיות עם התופעה הזו, להיגמל או להכיל, וכדו. ד. אין חובה ליטול ידיים בכסיסה זו. וגאולה מהמצוקה
שאלה: בישול בחג: לכבוד הרב רציתי לשאול בעניין בישול במהלך החג. כמו שאני יודעת מדליקים נר לפני כניסת החג וממנו מותר להעביר אש ולהדליק גז ולבשל. יש לי מספר שאלות: (מצטערת על האורך) א. האם אתה יודע איך בכיריים שיש הצתה אוטומטית גורמים לכך שהגז ידלק מהאש שהועברה ולא מההצתה האוטומטית (זה תנור-כיריים חדש ולא ייחסנו לזה חשיבה כשקנינו אותו). ב. אני יודעת שיש בעיה לכבות את האש באופן ישיר, ומשנים קודמות אני יודעת שאמא שלי (מסורתית, אבל לא שומרת שבת במלואה) לא מוכנה לשמוע על לכבות את האש עלידי מים גולשים האם יש דרך אחרת יותר בטוחה שבה מותר הלכתית לכבות את הגז בשינוי? (שמעתי שיש אומרים שלסגור את הברז הראשי זה מותר -כי זה לא דרך רגילה שנוהגים בה לכבות גז ביום יום, האם זה נכון? ) ובמידה ולא. כמו שאני כבר מכירה את אמא שלי, היא בכל מקרה תבשל מהאש שהועברה ותכבה באופן רגיל את הגז - במקרה כזה, האם מותר לי לאכול ממה שהיא הכינה? אני אישית משתדלת להכין את הכל מראש ולהשתמש רק בפלטה, אבל השנה זה יוצא כ"כ הרבה ימים שיהיה צורך לבשל ביום השני של החג (יום שישי) לקראת שבת.
תשובה: בקיצור, א. צריך כמובן לעשות עירוב תבשילין לפני החג. יש הדרכות בכל הלוחות איך עושים זאת. ב. הדלקת הכיריים: אני לא יודע אם יש מנגנון שניתן להפעילו בלי חשמל. תנתקו את החיבור החשמלי, ותבדקו. ג. כיבוי: יש בחנויות מכשיר שנקרא חגז, והוא הטוב ביותר ( ד. אף שאסור לכבות   הדבר אינו אוסר את האוכל שבושל.
שאלה: יחף בביתו: הרמ"א כותב שאסור ללכת יחף. האם הלכה זו נוגעת גם בביתו של האדם?
תשובה: הרמ"א בסימן ב  כתב לא ילך יחף, זהו סימן העוסק בהלכות צניעות בלבוש ומשמע שהבעיה היא צניעות. ניתן לומר שטעם נוסף הוא שהליכה יחף היא דרך ביזוי ואין היא מכבדת את ההולך יחף. יש שרצו לומר כי הליכה יחף מחוץ לעיר אפשרית. הרמ"א עצמו בהלכות שבת סין ש"ח מביא סייג שגם במקומות הנוהגים לילך יחפים בשבת יקפידו לנעול, משמע ממנו שני דברים א. שהוא סובר שיחף אין זה דרך כבוד ב. שיש מקומות שנהגו להיות יחפים וזה ר. מכאן הסיקו אחרונים ובעקבותיהם המשנה ברורה שהכל תלוי במנהג ואין זה דין גמור, וכך כתב הגר"מ פיינשטיין אג"מ יור"ד ג  ס"ח. שזו מידת חסידות. לכן, ניתן ללכת במקומות שמקובל להיות יחף כגון בחוף הים ואפילו בבית ששם נהגו לילך יחפים ואין כאן בעיית צניעות או ביזוי ומותר. בברכת התורה, חיים רטיג, ישיבת ההסדר בינות רעננה.
שאלה: כשרות:,האם אפשר לאכול לשון? מה דיני הכשרות?
תשובה: אפשר לאכול לשון, הכשרת הלשון בדיוק כמו בשר רגיל, דהיינו אין הוראות מיוחדות. שבת ושנה טובה
שאלה: עופות: האם לפי עדכון האחרון (ט באלול) של הרבנות הראשית משחטת טל הל יסכה חזרה למומלצים של כושרות?
תשובה: רשימת המומלצים הינה דבר דינמי. לכן, עיין במומלצים שלנו כי ייתכן שמה שנענה עכשיו לא יהיה רלוונטי בעוד כמה ימים.
שאלה: מוצר בהכשר כk: קבלתי חטיף TERRA שזה צ יפס מירקות (כגון: בטטה, גזר, טרו וכו ) תוצרת ארה"ב שכתוב עליו הכשר של כף. קיי. ובאישור הרבנות הראשית שמצויין עליו שהוא בישול ישראל. האם ניתן לאכול את המוצר ללא חשש.
תשובה: יש אלפי מוצרי יבוא שמקבלים את האישור של הרה"ר. לצערנו לא מציינים על גבי המוצר מה רמת הכשרות שלו, וכן אין מאגר נגיש לציבור כדי לברר מה רמת הכשרות. לכן אין מנוס אלא להתקשר לרה"ר לשאול אותם- 025313131
שאלה: קבורה הולמת: הרב, שמעתי לאחרונה, שרק כאשר קוברים גופה של יהודי, הנשמה יכולה לנוח. במחנה ההשמדה מיידנק, יש הר של אפר אדם יהודי, שאלתי האם צריך להטיס את האפר לקבורה הולמת בארץ?
תשובה: בפשטות האפר חייב בקבורה, וכבר דן בזה הרב פרנק לגבי חובת הקבורה של אפר הקדושים שבו" הר צבי חלק יורה דעה סימן רע"ה וכתב שיש אמנם צדדים אחרים כגון דעת הנודע ביהודה לגבי קבורת רקב של מת, והוסיף שם "שו"ת הר צבי יורה דעה סימן רעה ועוד זאת, יש מצוה בקבורת אפר הנשרפים משום כבוד החיים וגם משום כבוד המתים, ואי משום בזיוני ואי משום כפרה: וזכר לדבר שגם על אפר המת חל ענין דין שמים וכפרה. ומצינו בגיטין (דף נז ע"א) גבי טיטוס דא"ל דדיניה במאי דפסיק אנפשיה, כל יומא מכנשי ליה לקיטמיה ודייני ליה וקלו ליה ומבדרו אשב ימא, ע"ש. ויש עוד להאריך הרבה בהוכחת הדברים דאפר הקדושים טעונים קבורה, אבל קשה לי כעת לבוא עוד על כך באריכות. אמנם, לגבי הר האפר במיידנק היה אולי למצוא צדדי היתר שהאפר שוכן באדמה ואינו מונח בביזיון, כך שכפרה יש ויש גם טעם למען יראו הגויים ויבינו עומק מעשיהם, בכל זאת דברי הרב פרנק כדורבנות. חיים רטיג, ישיבת ההסדר בינות רעננה.
שאלה: מסכת הוריות דף ט ע"ב: הגמרא הנ"ל שואלת שגם נשיא יהיה פטור מקרבן כאשר הוא נכשל בטומאת מקדש וקדשיו (כמו כהן משיח) כי אין קרבנו שווה לקהל? ומסביר רש"י ד"ה "א"כ נשיא" מדוע אין קרבנו שווה לקהל דהוא מביא שעיר והם מתכפרין בפר בשאר ימות השנה. ולא הבנתי כלל הרי הם מתכפרין בפר כאשר הם נכשלו ע"פ הוראת בי"ד וגם הנשיא אם הוא נכשל יחד איתם ע"פ הוראת בי"ד הוא מתכפר עמהם שהרי רק כשהוא נכשל בפני עצמו הוא מביא שעיר? אשמח לתשובה דוד
תשובה: אתה צודק, פרוש רש"י על אתר קשה. בתלמוד של הרב שטיינזלץ הוא עומד על כך (בהערות שלו - מומלץ לעיין שם) ומביא שהרמ"ה הקשה בדיוק את השאלה שלך. הרמ"ה מביא הסבר שונה לדברי הגמרא: לא מדובר כאן על חטא של הקהל שמתכפרין עליו בפר, אלא על ההבדל בין חטאי בני העם שהם מביאים כשבה או שעירה לחטאת והנשיא מביא שעיר.